《康上人画 其一 雪窗玩梅》
元代·凌云翰

林扃掩孤寂，落木无馀声。道人坐空山，那知岁峥嵘。

夜寒窗有雪，渐与茅屋平。不悟梅花閒，但觉鼻观清。

残经未能了，映隙窥微明。愿以第一义，于焉證无生。

作者简介：浙江仁和人，字彦翀。博览群籍，通经史，工诗。元至正间举人。洪武初以荐，授成都府学教授。后坐事谪南荒。有《柘轩集》。